Barcelona no està en venda!!!

Norvet, marxa de Barcelona!!

Avui, dia 12, manifestació sota el títol esmentat més amunt, a partir dels Jardinets de G. i Pg de Gràcia avall, per travessar el passatge de la Concepció, on hi ha el Consorci de Turisme, la porta del qual ha quedat tota plena de cartells i fullets. És el turisme, que fa apujar els preus dels lloguers, i expulsa veïns/es dels nostres barris.

Tot seguit s'ha avançat per la Diagonal, fins a la casa anomenada Les Punxes. Allí, una llarguíssima parada, amb una multitud de crits, i dues portes també empaperades, a la façana que dona a la Diagonal, tocant al carrer Girona. Resulta que és la seu de Norvet. Norvet és una inversora immobiliària israeliana, que fins ara ha comprat unes 14 finques dels barris cèntrics, amb l'objectiu de buidar-los dels veïns, reformar-los i fer-ne apartaments de luxe i fer-ne un negoci astronòmic.

Mentrestant, centenars de veïns/es, fins ara, han hagut de marxar del seu barri, i anar on han pogut.

Volem que Norvet se'n vagi de Barcelona, que l'Ajuntament declari tot Barcelona "zona de tempteig i retracte", cosa que dificulti la compra-venda d'edificis, i que les persones puguem viure tranquil·les a casa nostra.

Antoni Ferret